Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 274/12/5505	Liptovský Mikuláš, 13.6.2014
EEČ : 2-39-235-2014

U Z N E S E N I E

Trestná vec:	obvinená XXXXX a spol.  
Prečin:	XXXXX - porušovanie domovej slobody podľa § 194 ods. 1, ods. 2 písm. b/ Tr. zákona spáchaný formou spolupáchateľstva podľa § 20 Trestného zákona a prečin krádeže podľa § 212 ods. 1, ods. 2 písm. c/ Tr. zákonaXXXXX - porušovanie domovej slobody podľa § 194 ods. 1, ods. 2 písm. b/ Trestného zákona spáchaný formou spolupáchateľstva podľa § 20 Tr. zákona, prečin výtržníctva podľa § 364 ods. 1 písm. a/ Trestného zákona a prečin poškodzovania cudzej veci podľa § 245 ods. 1 Tr. zákona

Rozhodol: 	prokurátor Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.4.2013, spisová značka 1 Pv 274/12/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 12.4.2013, spisová značka 1 Pv 274/12/5505, bola určená všetkým obvineným skúšobná doba v trvaní 12 mesiacov.
Odôvodnenie:
	Dňa 12. 04. 2013  uznesením sp. zn. 1 Pv 274/12/5505  podľa § 216 ods. 1 Trestného poriadku bolo podmienečne zastavené trestné stíhanie vedené proti XXXXX a XXXXX, stíhaným za prečin porušovania domovej slobody podľa § 194 ods. 1 Trestného zákona spáchaného formou spolupáchateľstva podľa § 20 Trestného zákona a iné, a súčasne im bola  podľa § 216 ods. 2 Trestného poriadku určená  skúšobná doba v  trvaní 12 mesiacov.  
	Uznesenie nadobudlo právoplatnosť dňa 30. 04. 2013.  Vzhľadom na  skutočnosť,  že  skúšobná  doba dňa 30. 04. 2014 uplynula,  vyžiadal som  si na XXXXX a XXXXX, správy z Okresného úradu, Odboru všeobecnej vnútornej správy v Liptovskom Mikuláši a odpisy registra trestov. Z týchto správ som zistil, že  obvinené v registri trestov nemajú  žiadne údaje o tom, že by boli počas skúšobnej doby podmienečného  zastavenia trestného stíhania  odsúdené, XXXXX nebola prejednávaná ani v priestupkovom konaní, XXXXX sa dňa 11. 11. 2013 dopustila priestupku podľa § 16 ods. 4 zákona č. 8/2009 Z. z.  o cestnej premávke -  rýchlosť jazdy, za čo jej bola uložená bloková pokuta vo výške 20,- €. Daný priestupok som vyhodnotil ako priestupok, ktorý charakterovo nemá súvis s prejednávanou trestnou činnosťou, ktorá bola násilnej, resp. majetkovej povahy. V tomto prípade sa jedná o protiprávne konanie menšej závažnosti, ktoré nemôže negatívne ovplyvniť hodnotenie osoby XXXXX v tom zmysle, že by neviedla riadny život. 
	Z týchto dôvodov  mám za to, že  obvinené XXXXX a XXXXX sa  počas skúšobnej doby podmienečného zastavenia trestného stíhania  osvedčili, nakoľko viedli  v tejto dobe  riadny život.
Z uvedených dôvodov som rozhodol tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor